SAS vil også være tilstede på Danish Airshow på Flyvestation Aalborg søndag den 10. juni. SAS udstiller og flyver rundflyvning og opvisning med det nyeste fly i flåden; en Airbus 319 som er malet i retro-farver og navngivet Christian Valdemar Viking efter kronprinsparrets førstfødte. Billetindtægten fra rundflyvningerne går ubeskåret til Red Barnet, som SAS er hovedsponsor for. Airbus 319-100 er i udgaven til SAS udstyret med 141 sæder. Ved take-off vejer flyet 75 ton og vingefanget er lidt over 34 meter. Rækkevidden på flyet er 5000 kilometer. Det er rækkevidde nok til alle SAS`s europæiske rutedestinationer samt charterdestinationerne.

Opsummering:
SAS præsenterer og flyver rundflyvning med sit nyeste fly